钦定古今图书集成/明伦汇编/闺媛典/第282卷 > 皇清十五 > 王武昌继妻曾氏〈许氏附〉
## 钦定古今图书集成/明伦汇编/闺媛典/第282卷 > 皇清十五 > 王武昌继妻曾氏〈许氏附〉

按《常熟县志》：“曾氏，王武昌继妻。年二十二而嫁，阅七载，武昌亡，曾教抚二孤，经营艰瘁，迄于有成，守节三十馀年。长子孙芳元配范氏，出舞勺，为诸生，有声。妻许氏，名儒重熙女，亦早寡，年十九，截发斋心，矢志不二。翁没，益贫无依，许乃就赡于芳叔祚昌家。祚昌妻张通梵典，数指示之，许遂有深悟，著《华严圆谕》二卷” ，年五十八卒。